ѿвѣща̀ навуходоно́соръ, и речѐ ѝмъ: а́ще вои́стинну седра́хъ, міса́хъ и авденагѡ̀, богѡ́мъ мои̂мъ не слу́жите, и тѣ́лу злато́му є́же поста́вихъ, не покланя́етеся:́нѣ у̀бо а́ще єстѐ гото́ви, да єгда̀ услы́шите гла́съ трубы̀, свирѣ́ли же и гу́сли, самвѵ́ки же и ѱалти́ри, и согла̂сія, и вся́кагѡ ро́да мусікі́йскагѡ, па́дше поклони́теся тѣ́лу злато́му, є́же сотвори́хъ: а́ще же не поклоните́ся, въ то́й ча́съ вве́ржени бу́дете въ пе́щь ѻгне́мъ горя́щую: и кто́ єсть бг҃ъ, и́же и́зметъ вы̀ изъ̑ рукѝ моея̀; ѿвѣща́ша седра́хъ, міса́хъ и авденагѡ̀ глаго́люще царю̀ навуходоно́сору: не тре́бѣ на́мъ ѡ глаго́лѣ се́мъ ѿвѣща́ти тебѣ̀